Typhon by Joseph Conrad | NOOK Book (eBook) | Barnes & Noble® B&N Top 100 NY Times Bestsellers
werke by jens peter jacobsen Kaapstad-inwoners kan beboet word oor papierlanterns | Maroela Media
Theo Layne, die stad se woordvoerder van brand- en reddingsdienste, het gesê ŉ boete van R1 500 kan opgelê word vir die oortreding van die munisipale Wet op Gemeenskapsbrandveiligheid. “Die stad wil inwoners herinner dat dit onwettig is om papierlanterns, ook bekend as Chinese lanterns, in die lug in te laat,” het Layne gesê. “Die gebruik van die lanterns, veral in gebiede waar daar baie plantegroei is, is ŉ groot brandgevaar en dit is ŉ oortreding van die stad se wet.”
Die kers wat in die lantern aangesteek word, veroorsaak hitte wat die lantern in die lug in laat styg. Dit bly in die lug totdat die vlam doodgaan en die lantern grond toe val. “Daar is ‘n moontlikheid dat die lantern grond toe val terwyl die kers nog aan die brand is, wat wegholbrande kan veroorsaak. Party lanterns kan honderde meter sweef van waar dit gelanseer is.”
Hy het ook gesê as die lanterns eers in die lug sweef, dit misgis kan word met ligpistole wat in ŉ noodgeval afgevuur word, wat dan veroorsaak dat die stad se nooddienste onnodig daarop reageer.
“Ons doen ‘n beroep op die publiek om hulle te weerhou om die lanterns te gebruik en te help om te voorkom dat nooddienste moet reageer op voorvalle wat verhoed kon word,” het Layne gesê.
Hoe word so ‘n persoon opgespoor? Wonder net?